**Kenyas sentralbank** (swahili: **Benki Kuu ya Kenya**) er sentralbanken i Kenya. 

Sentralbanken ble etablert i 1966, etter at East Africa Currency Board (EACB) ble oppløst.

Historie
--------

Kenya var britisk koloni fra 1895 til 1963, som Britisk Øst-Afrika. East African Currency Board (EACB) var den enheten som opererte på vegne av Storbritannia i de østafrikanske koloniene, og hadde som hovedoppgave å utstede valuta og opprettholde verdien av den lokale valutaen, i forhold til det britiske pundet. Disse valutaene hadde fast valutakurs mot det britiske pundet. 

På midten av 1960-tallet ønsket Tanzania, Kenya og Uganda å etablere egne sentralbanker, og EACB ble oppløst. Kenyas sentralbank ble etablert ved *Central Bank of Kenya Act* i 1966. Leon Baranski var sentralbankens første sentralbanksjef, fra mai 1966 til mai 1967.

Da Kenya fikk ny grunnlov i 2010 ble sentralbankens selvstendighet og oppgaver definert i grunnlovens §231:

*«the Central Bank shall not be under the direction or control of any person or authority in the exercise of its powers or performance of its functions.»*
I 2013 ble sentralbankloven endret, slik at ledelsen av sentralbanken ble delt mellom sentralbanksjefen og styreformannen. Sentralbanksjefen har fortsatt ansvaret for tiltak knyttet til sentralbankens pengepolitiske og inflasjonsmessige målsettinger, mens styreformannen er en administrativ stilling, med ansvar for å lede sentralbanken som virksomhet.

I november 2013 etablerte Det østafrikanske fellesskap (EAC) sanntidsbetalingssystemet East African Payment System (EAPS), der Kenya deltar.

Hovedoppgaver
-------------

Sentralbanklovens seksjon 4 og 4A definerer sentalbankens hovedoppgaver:

* Formulere og implementere landets pengepolitikk, for å sikre prisstabilitet (lav og stabil inflasjon)
* Bidra til et likvid og fungerende pengesystem i Kenya
* Støtte regjeringens økonomiske politikk, herunder målsettingene om vekst og sysselsetting

Samt;

* Formulere og implementere landets valutapolitikk
* Forvalte landets valutareserver og styre lisensieringen av autoriserte valutakontorer
* Arbeide for et fungerende og effektivt betalings-, clearing- og oppgjørssystem i Kenya
* Fungere som regjeringens bank
* Utstede sedler og mynter

Sentralbanksjef
---------------

Pr august 2018 er Patrick Njoroge sentralbanksjef. Han overtok etter Njuguna Ndung'u i juni 2015, etter en kort periode der visesentralbanksjef Haron Sirima fungerte som sentralbanksjef.

Visesentralbanksjef er Sheila M'Mbijjewe.

Se også
-------

* Liste over verdens sentralbanker

Referanser
----------

1. 1 2 3  Kenyas sentralbank - *About us* Arkivert 1. juli 2014 hos Wayback Machine. besøkt 28. juli 2014.
2. 1 2  Tanzanias bank - *History of the Bank of Tanzania* Arkivert 13. juni 2015 hos Wayback Machine. besøkt 28. juli 2014.
3. ↑  Kenyas sentralbank - *Former Governors* Arkivert 3. april 2015 hos Wayback Machine. besøkt 28. juli 2014.
4. ↑  Business Daily - *CBK board taps new chairman to replace Ndung'u*, besøkt 26. november 2015.
5. ↑  Det østafrikanske fellesskap - *Launch of the East African Payment System (EAPS)* Arkivert 10. februar 2015 hos Wayback Machine. besøkt 26. november 2014.
6. ↑  Kenyas sentralbank - *Mandate and Objectives* Arkivert 28. juli 2014 hos Wayback Machine. besøkt 28. juli 2014.
7. ↑  Kenyas sentralbank - *Prof. Njuguna Ndung'u* Arkivert 28. juli 2014 hos Wayback Machine. besøkt 26. november 2014.
8. ↑  TUKO - *Dr Patrick Njoroge Now Officially The New CBK Governor* Arkivert 5. august 2018 hos Wayback Machine. besøkt 5. august 2018.
9. ↑  Kenyas sentralbank - *Management Team*, besøkt 5. august 2018.

Eksterne lenker
---------------

* (en) Offisielt nettsted Rediger på Wikidata

* (en) Central Bank of Kenya – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** ISNI **·** SUDOC
 |